**Π.Τ.**

**Α Π Ο Σ Π Α Σ Μ Α**

Από το πρακτικό της **4/14.03.2011** συνεδρίασης του Δημοτικού Συμβουλίου Καλαμαριάς.

Αριθμ. Απόφασης **93/2011**

**Π Ε Ρ Ι Λ Η Ψ Η**

***Έκδοση ψηφίσματος για την προάσπιση της δημόσιας περιουσίας στη χώρα και στο Δήμο Καλαμαριάς.***

Καλαμαριά, 14.03.2011, ημέρα Δευτέρα και ώρα 20:00 μ. μ. στο Συνεδριακό Κέντρο του κτιρίου των Πολιτιστικών Δραστηριοτήτων της Πλατείας Σκρα, στην οδό Καραμαούνα 1, συνήλθε σε τακτική συνεδρίαση το Δημοτικό Συμβούλιο Καλαμαριάς, ύστερα από την υπ’ αριθμ. 8003/09.03.2011 έγγραφη πρόσκληση του Προέδρου κ. Σταύρου Ζαμπέτογλου, που επιδόθηκε σε καθένα από τους Δημοτικούς Συμβούλους, σύμφωνα με τις διατάξεις του άρθρου 67 του N. 3852/2011.

Αφού διαπιστώθηκε ότι υπάρχει η νόμιμη απαρτία δεδομένου ότι από τα σαράντα ένα (41) μέλη παραβρέθηκαν τα τριάντα επτά (37), δηλαδή:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. **Αγούλα Αγγελική** 2. **Αμπατζίδης Ματθαίος** 3. **Αντωνάκης Βικέντιος** 4. **Αντωνούδη-Ιωαννίδου Ολυμπία** 5. **Ζαμπέτογλου Σταύρος** 6. **Ζαχαριάδης Νικόλαος** 7. **Θεοδοσιάδης Παναγιώτης** 8. **Θεοδοσίου Πολυχρόνης** 9. **Ιωσηφίδης Ιωάννης** 10. **Καριπίδης Φίλιππος** 11. **Κατικαρίδης Αλέξανδρος** 12. **Κογκαλίδου Βασιλική** 13. **Μαζουλουκτσής Ιωάννης** 14. **Μακαντάσης Ιωάννης** 15. **Ματσαρίδης Στυλιανός** 16. **Μουράτης Στέφανος** 17. **Μπαλτατσή – Φοροπούλου Κυριακή** 18. **Μπανιώρας Χρήστος** 19. **Μύρτσος Γεώργιος** 20. **Νικολέτου – Σκάρλιου Βασιλική** 21. **Ξανθόπουλος Χαράλαμπος** 22. **Παναγιωτίδης Μιχαήλ** 23. **Παπαδόπουλος Δαμιανός** 24. **Παπαδοπούλου Ελεονώρα** 25. **Παπουτσίδης Θεόδωρος** 26. **Παυλίδου – Πίτη Ελπίδα** 27. **Πενόπουλος Ιωάννης** 28. **Περσίδης Αβραάμ** 29. **Πετκάκης Σωκράτης** 30. **Σαρηγιάννης Δημοσθένης** 31. **Τελίδης Γεώργιος** 32. **Τζοβάνης Δημήτριος** 33. **Τριανταφυλλίδης Βασίλειος** 34. **Τσαπακίδου Αγγελική** 35. **Τσαπικίδου Αικατερίνη** 36. **Φακίρη Αναστασία** 37. **Χατζηκωστή Μαρία - Αγγελική** | 1. **Γεωργιάδης Σωτήριος** 2. **Δαρδαμανέλης Ιωάννης** 3. **Φωτόπουλος Στυλιανός** 4. **Χαραλαμπίδης Ιωάννης**  * **Οι Δ.Σ. κ. κ. Ι. Ιωσηφίδης και Ι. Πενόπουλος προσήλθε στην συνεδρίαση κατά τη συζήτηση των προ ημερησίας διάταξης θεμάτων.** * **Ο Δ.Σ. κ. Δ. Τζοβάνης προσήλθε στην συνεδρίαση κατά τη συζήτηση του 3ου θέματος της ημερησίας διάταξης.** * **Ο Δ.Σ. κ. Γ. Μύρτσος αποχώρησε από τη συνεδρίαση μετά τη συζήτηση του 3ου θέματος της ημερησίας διάταξης.** * **Ο Δ.Σ. κ. Α. Τσαπακίδου αποχώρησε από τη συνεδρίαση πριν τη συζήτηση του 11ου θέματος της ημερησίας διάταξης.** * **Οι Δ.Σ. κ. κ. Α. Φακίρη και Κ. Μπαλτατσή αποχώρησαν από τη συνεδρίαση πριν τη συζήτηση των έκτακτων θεμάτων, τα οποία συζητήθηκαν τελευταία.** |

Άρχισε η συνεδρίαση με την Προεδρία του Προέδρου του Δ.Σ. κ. Σταύρου Ζαμπέτογλου.

Ο Δήμαρχος κ. Θεοδόσιος Μπακογλίδης προσκλήθηκε και παρέστη στη συνεδρίαση.

Ο Πρόεδρος, αφού εισηγήθηκε το 3ο θέμα της ημερήσιας διάταξης έδωσε το λόγο στον επικεφαλή της δημοτικής παράταξης «Δημοτική Κίνηση Πολιτών Καλαμαριάς» κ. Μ. Παναγιωτίδη, ο οποίος ανέπτυξε το θέμα και πρότεινε κλείνοντας να βγει ένα ψήφισμα για την προάσπιση της δημόσιας περιουσίας στη χώρα και στο Δήμο Καλαμαριάς. Το ψήφισμα μετά από επεξεργασία έχει ως εξής:

«Είναι πλέον γνωστοί σε όλους μας οι όροι της δανειακής σύμβασης της χώρας που αφορούν τη δημόσια γη αλλά και οι πρόσφατες οδηγίες της τρόικας για την εκποίησή της, προκειμένου να αντληθούν 50 δις ευρώ μέχρι το 2015.

Με δεδομένο όλα αυτά, από καιρό άρχισαν στη δημοσιότητα λίστες των πρώτων περιοχών της χώρας με πολύτιμα ακίνητα, στις οποίες περιλαμβάνονται το πρώην στρατόπεδο Κόδρα, και η παραλιακή ζώνη Αρετσούς (η παραλία και η μαρίνα της Καλαμαριάς).

Οι χώροι αυτοί έχουν συγκεκριμένες χρήσεις καθοριστικές για την ποιότητα ζωής των κατοίκων. Χώρος πρασίνου και πάρκο υπερτοπικής σημασίας το πρώτο σύμφωνα με την 288/2003 απόφαση του ΣτΕ και χώρος πρασίνου, αθλητισμού, ψυχαγωγίας και περιπάτου ο δεύτερος.

Οι παραπάνω χώροι δεν προσφέρονται για οικονομική εκμετάλλευση. Η οποιαδήποτε μορφή αξιοποίησης πρέπει να αναδεικνύει και να προστατεύει το περιβάλλον και να διατηρεί τον δημόσιο και κοινόχρηστο χαρακτήρα.

Δηλώνουμε ότι (και τώρα) θα υπερασπιστούμε με κάθε πρόσφορο μέσο, το δημόσιο και κοινόχρηστο χαρακτήρα αυτής της γης και δεν θα επιτρέψουμε την εκποίηση ούτε ενός τετραγωνικού μέτρου.

Διεκδικούμε την αλλαγή του ιδιοκτησιακού καθεστώτος και την ενεργή συμμετοχή του Δήμου στη διαδικασία αξιοποίησης των παρόντων χώρων.

Καμία μορφή αξιοποίησης δεν μπορεί να γίνει ερήμην του Δήμου.»

***Ακολούθησε διαλογική συζήτηση στη διάρκεια της οποίας ακούσθηκαν διάφορες απόψεις των Δημοτικών Συμβούλων, όπως αναλυτικότερα καταγράφονται στα απομαγνητοφωνημένα πρακτικά.***

Στη συνέχεια το θέμα τέθηκε σε ψηφοφορία.

Υπέρ του θέματος ψήφισαν 33 Δ.Σ. και κατά ψήφισαν 3 Δ.Σ.

Οι Δ.Σ. της μειοψηφίας από την παράταξη «Λαϊκή Συσπείρωση Καλαμαριάς» κ. κ. Δαμιανός Παπαδόπουλος, Βικέντιος Αντωνάκης και Αβραάμ Περσίδης καταψήφισαν το ψήφισμα το ανωτέρω ψήφισμα προτείνοντας δικό τους, το οποίο δεν υπερψηφίσθηκε.

Το Δ.Σ. αφού πήρε υπόψη:

1. Την εισήγηση του επικεφαλή της δημοτικής παράταξης «Δημοτική Κίνηση Πολιτών Καλαμαριάς» κ. Μ. Παναγιωτίδη

***Α Π Ο Φ Α Σ Ι Ζ Ε Ι με Π Λ Ε Ι Ο Ψ Η Φ Ι Α***

***(με 33 ψήφους υπέρ και 3 ψήφους κατά)***

***Α.*** *Την έκδοση του ανωτέρω ψηφίσματος.*

***Β.*** *Το ανωτέρω ψήφισμα να αποσταλεί στα ηλεκτρονικά έντυπα και μέσα μαζικής Ενημέρωσης.*

Η απόφαση αυτή πήρε αριθμό **93/2011**

|  |  |
| --- | --- |
| **Ο ΠΡΟΕΔΡΟΣ ΤΟΥ Δ.Σ.**  **ΣΤΑΥΡΟΣ ΖΑΜΠΕΤΟΓΛΟΥ**  **Πιστό Απόσπασμα**  **Καλαμαριά 15.03.2011**  **Η ΕΙΔΙΚΗ ΓΡΑΜΜΑΤΕΑΣ**  **ΠΑΡΑΣΚΕΥΗ ΤΣΑΟΥΣΗ** | **ΤΑ ΜΕΛΗ** |

Το πρακτικό αυτό υπογράφουν οι εξής :